<classify> WAZ I RI wa Habari, Utamaduni, Sanaa na Michezo, D k Harrison Mwakyembe amemfagilia na kumpongeza bondia wa Tanzania, Hassan Mwakinyo kwa kumchakaza bingwa namba nane duniani, Muingereza, Sam E ggington. Mwakinyo juzi alishinda kwa KO sekunde ya 45 raundi ya pili dhidi ya E ggington katika uwanja wa Arena Birmingham, zamani Barclaycard Arena mjini Birmingham, E ngland.Katika pambano hilo lisilo la ubingwa la uzito wa Light Middle, Mwakinyo alimzidi mpinzani wake tangu mwanzo kabla ya kummaliza kwa kumshindilia ngumi nyingi katika raundi ya pili. Akizungumza bungeni jana, kabla ya kujibu swali la Mbunge wa Mlalo, Rashid Shangazi, D k Mwakyembe alimpongeza mwanamasumbwi huyo ambaye katika orodha ya ubora alikuwa nafasi ya 174 duniani na kwa kumchakaza mshindani wake, amepanda hadi nafasi ya 16 kati ya mabondia 1,852 duniani.D k Mwakyembe alisema kutokana na kupanda kiwango hicho Mwakinyo sasa amekuwa mwanamasumbiwi bora Afrika na Tanzania kwa ujumla. Alisema wizara inatambua Mwakinyo ni Bingwa wa WBA Afrika na ilikuwa kwamba anapigana na hivyo mkakati wa wizara ni kuandaa kanzidata za kuwakusanya wachezaji bora walioibuka mabingwa nchi za nje ili kuchangia katika michezo nchini. Mwakinyo baada ya ushindi huo wa juzi atapanda tena ulingoni Oktoba 20, kuzipiga na mwenyeji Wanik Awdijan ukumbi wa Alex Sportcentrum mjini Nuremberg, Ujerumani katika pambano la kuwania taji la vijana la IBF uzito wa middle.Pambano la juzi lilikuwa la tatu kwa Mwakinyo kupigana nje ya Tanzania akiwashinda kwa mara ya pili baada ya kumshinda pia kwa KO Anthony Jarmann wa Namibia Agosti 8, mwaka jana katika ukumbi wa Grand Palm Hotel mjini Gaborone, Botswana. D esemba 2, mwaka jana Mwakinyo alipoteza pambano kwa pointi mbele ya mwenyeji, Lendrush Akopian ukumbi wa Krylia Sovetov mjini Moscow, Urusi. D k Mwakyembe alisema wanawasiliana na vyama vya michezo ili kuwakusanya na kuangalia ni namna gani wanaweza kuchangia maendeleo ya michezo nchini. Kuhusu sera ya michezo, Waziri Mwakyembe alisema wizara inaandaa ili kufanya marekebisho na kuiingiza ndani michezo ya kubahatisha ambayo kwa sasa haimo kwenye sera ya michezo ya mwaka 1995.  <topic>: KITAIFA 